من موہن گھوش

من موہن گھوش () (13 مارچ 1844ء – 16 اکتوبر 1896ء) پہلے ہندوستانی نژاد بیرسٹر تھے۔Cotton, H.E.A., Calcutta Old and New, 1909/1980, pp. 639-40, General Printers and Publishers Pvt. Ltd. تعلیم نسواں اور اپنے ہم وطنوں میں حب الوطنی پیدا کرنے کی کوشش کرنا ان کا محبوب مشغلہ تھا۔ من موہن ان اولین افراد میں سے تھے جنھوں نے منظم قومی سیاسیات میں حصہ لیا۔Sastri, Sivanath, Ramtanu Lahiri O Tatkalin Banga Samaj, 1903/2001, , pp. 202-04, New Age Publishers Pvt. Ltd. البتہ ان کی بعض فرنگی نما عادتیں اکثر انھیں کلکتہ میں ہدف تمسخر بنا دیتی تھیں۔

 ابتدائی زندگی 
من موہن گھوش کے والد رام لوچن گھوش تھے۔ ان کا آبائی وطن بکرام پور تھا جو اب بنگلہ دیش میں منشی گنج کے نام سے معروف ہے۔ ان کے والد ایک مشہور معاون جج اور محب وطن تھے۔ راجا رام موہن رائے کے اہل تعلق میں سے تھے اور انہی کی صحبت نے ان کے ذہن کو وسیع کر دیا تھا۔

گھوش بچپن میں اپنے والد کے ساتھ کرشنا نگر میں رہتے تھے۔ سنہ 1859ء میں انھوں نے کرشنا نگر گورنمنٹ کالج سے داخلہ امتحان دیا اور کامیاب رہے۔ سنہ 1858ء میں انھوں نے سورن لتا سے شادی کی جو تاکی سریپور، چوبیس پرگنہ کے شائیما چرن رائے کی بیٹی تھیں

جب وہ اسکول میں زیر تعلیم تھے اس وقت انڈگو تحریک اٹھی۔ من موہن نے نیل کے تاجروں کے خلاف مضمون لکھا اور "ہندو پیٹریاٹ" میں اشاعت کے لیے بھیج دیا لیکن وہ اس کے مدیر ہریش چندر مکھرجی کی ناوقت موت کے سبب چھپ نہ سکا۔ سنہ 1861ء میں وہ پریزیڈنسی کالج میں داخل ہوئے۔ یہاں تعلیم کے دوران میں کیشب چندر سین سے ان کی دوستی ہوئی اور ان دونوں نے مل کر "انڈین مرر" شروع کیا۔

سنہ 1862ء میں من موہن اور ستیندر ناتھ ٹیگور انڈین سول سروس کا امتحان دینے کے لیے انگلستان جانے والے پہلے ہندوستانی تھے۔ مقابلہ سخت دشوار اور امتحان کی تیاری خاصی مشکل تھی کیونکہ انھیں ان مضامین کی بھی تیاری کرنا تھا جو ہندوستان میں نہیں پڑھائے جاتے تھے۔Dutt, R.C., Romesh Chunder Dutt, 1968/1991, p. 12, Publications Division, Government of India. مزید برآں گھوش کو وہاں نسلی امتیاز کا بھی سامنا تھا۔ امتحان کا نظام الاوقات اور نصاب بدل دیا گیا تھا۔ انھوں نے دو بار امتحان دیا اور دونوں دفعہ ناکام رہے البتہ ستیندر ناتھ ٹیگور کامیاب رہے اور سب سے پہلے ہندوستانی نژاد سول سرونٹ کہلائے۔

انگلستان کے قیام کے دوران میں من موہن نے مائیکل مدھو سودن دت کا تعاون کیا جو اُس وقت وہاں مشکل حالات سے گذر رہے تھے۔

 حوالہ جات 

زمرہ:کولکاتا کی شخصیات
زمرہ:کلکتہ یونیورسٹی کے فضلا
زمرہ:1896ء کی وفیات
زمرہ:1844ء کی پیدائشیں
زمرہ:بنگالی نشاۃ ثانیہ سے منسلک شخصیات
زمرہ:ضلع منشی گنج کی شخصیات
زمرہ:پریزیڈنسی یونیورسٹی، کولکاتا کے فضلا
زمرہ:برہمو شخصیات
زمرہ:انیسویں صدی کے ہندوستانی قانون دان
زمرہ:بنگالی سیاستدان
زمرہ:بنگالی ہندو
زمرہ:مغربی بنگال سے انڈین نیشنل کانگریس کے سیاست دان
زمرہ:انیسویں صدی کے ہندوستانی سیاست دان
زمرہ:مغربی بنگال سے آزادی ہند کے فعالیت پسند
زمرہ:کولکاتا کے سیاست دان
زمرہ:بنگالی شخصیات
زمرہ:ویکی ڈیٹا سے مختلف مختصر وضاحت
زمرہ:انیسویں صدی کے ہندوستانی معلمین
زمرہ:بنگالی معلمین
زمرہ:بھارتی فعالیت پسند
زمرہ:بھارتی معلمین
زمرہ:بھارتی سماجی کارکن
زمرہ:ہندوستانی سماجی مصلحین
زمرہ:کرشن نگر گورنمنٹ کالج کے فضلا
زمرہ:انیسویں صدی کے ہندوستانی تعلیمی نظریہ ساز
زمرہ:بنگالی وکلا